Public procurement notice: Voluntary Ex Ante Transparency Notice
Published: 2016-02-25
Buyer: Mesto Košice
Country: SK
Region: Košický kraj
Contract type: Services
Procedure: Negotiated without a prior call for competition
CPV classification: 72254000: Software testing | 72262000: Software development services | 72263000: Software implementation services | 72265000: Software configuration services | 72310000: Data processing services
Estimated value: 802600 EUR
Award criteria: Lowest price

Technical requirements: Predmetom zákazky je poskytovanie služieb, ktorých plnenie sa priamo viaže už k existujúcemu vybudovanému informačnému systému Elektronické služby mesta Košice, pričom plnenie plánovaných obstarávaných služieb bude v nasledovnej špecifikácii, funkčnosti a rozsahu priamo spojené:
— so zásahom do systému elektronických služieb vykonávaním zmien/úprav/vývoj Aplikačná podpora najmä:
—– zaškolenie zamestnancov Zákazníka po vykonaných zmenách/úpravách/vývoji v systéme elektronických služieb,
—– aktualizácia relevantnej dokumentácie po vykonaných zmenách/úpravách/vývoji v systéme elektronických služieb,
— so zásahom do systému elektronických služieb vykonávaním zmien/úprav/vývoj Legislatívna podpora najmä:
—– zaškolenie zamestnancov Zákazníka po vykonaných zmenách/úpravách/vývoji v systéme elektronických služieb z dôvodu zmeny legislatívy,
—– aktualizácia relevantnej dokumentácie po vykonaných zmenách/úpravách/vývoji v systéme elektronických služieb z dôvodu zmeny legislatívy,
—– kontrola a testovanie systému elektronických služieb z hľadiska softvérovej funkčnosti pred odovzdaním vykonaných zmien/úprav,
—– kontrola a testovanie systému elektronických služieb z hľadiska softvérovej funkčnosti pred odovzdaním vykonaných zmien/úprav na základe zmeny legislatívy,
—– kontrola a testovanie funkčnosti a obsahu systému elektronických služieb podľa ďalších požiadaviek Zákazníka.
Verejný obstarávateľ plánuje obstarať služby v rámci predmetu zákazky s názvom ,,Poskytovanie služieb pre systém Elektronické služby mesta Košice", ktorých plnenie sa priamo viaže už k existujúcemu vybudovanému IS Elektronické služby mesta Košice, pričom plánuje realizovať plnenie v minimálnom rozsahu uvedenom v rámci opisu predmetu zákazky v tomto oznámení.
Verejný obstarávateľ vyhlásil oznámením o vyhlásení verejného obstarávania v U.v. EÚ č. 2014/S 099-173339 dňa 23.5.2014 a v. č. 97/2014 pod. zn. 8640-MSS dňa 21.5.2014 verejnú súťaž na predmet zákazky s názvom ,,Elektronizácia služieb Mesta Košice. Predmetom zákazky bolo vybudovať integrovaný informačný systém mesta Košice, pričom hlavným cieľom a účelom bolo sprístupniť služby občanom a podnikateľom elektronicky. Úspešným uchádzačom sa stala spoločnosť Lomtec.com a.s., Líščie údolie 5, 84104 Bratislava, IČO: 35795174 (ďalej aj ako ,,Zhotoviteľ), s ktorou verejný obstarávateľ dňa 24.10.2014 uzatvoril Zmluvu o dielo č. 2014002250 (ďalej aj ako ,,pôvodná Zmluva).
Predmet plnenia pôvodnej Zmluvy resp. vybudovanie informačného systému, prostredníctvom ktorého mali byť služby poskytované elektronicky, mal byť v čase vyhlásenia predmetnej zákazky a následne sa stal v čase uzatvorenia pôvodnej Zmluvy a samotným plnením výsledok vlastnej tvorivej duševnej činnosti autora Zhotoviteľa, z čoho vyplýva, že výsledok vlastnej tvorivej duševnej činnosti autora v podobe súboru príkazov a inštrukcií použitých priamo alebo nepriamo v počítači ako počítačový program, je podľa § 5 ods. 8 a 7 ods. 1 písm. a) zákona č. 618/2003 Z. z. o autorskom práve a právach súvisiacich s autorským právom (ďalej aj ako „Autorský zákon“) definovaný ako dielo a ako také podlieha Autorskému zákonu, pričom autorské práva a majetkové práva súvisiace s používaním diela sú vyhradené v tomto prípade pre Zhotoviteľa.
V zmysle pôvodnej Zmluvy, upravujú licenčné dojednania spôsob a rozsah použitia diela, časové vymedzenie a akceptáciu týchto licenčných dojednaní zo strany verejného obstarávateľa ako objednávateľa. Z hľadiska spôsobu a rozsahu použitia diela vyplýva, že jeho použitie verejným obstarávateľom ako objednávateľom je obmedzené len na prácu s údajovou základňou, ako aj iné spôsoby použitia, ktoré však musia súvisieť len s cieľom a účelom, na ktoré bolo dielo vytvorené t. z. s poskytovaním služieb elektronicky. Z podmienok pôvodnej Zmluvy rovnako vyplýva, že verejný obstarávateľ ako objednávateľ nie je oprávnený vykonávať reverzné inžinierstvo resp. akýkoľvek proces súvisiaci s analýzou systému s cieľom identifikovať komponenty systému a ich vzájomné väzby alebo vytvoriť systém v inej forme alebo na vyššej úrovni abstrakcie.
Predmetom plnenia plánovaných obstarávaných služieb je poskytovanie takých služieb, ktoré si nevyhnutne vyžadujú zásahy do existujúceho systému vytvoreného diela, ku ktorému sa v zmysle vyššie uvedených skutočností viažu autorské práva jeho Zhotoviteľa, ktoré súvisia so spracovaním ako aj adaptáciou systému elektronických služieb, pričom pred samotným priamym zásahom a plnením sa vyžaduje dobrá znalosť systému elektronických služieb, ktorou disponuje výhradne len samotný Zhotoviteľ ako autor systému elektronických služieb. Predmetné obstarávané služby nie je možné poskytnúť bez toho, aby tretia osoba nevykonala procesy, na ktoré verejný obstarávateľ ako objednávateľ v zmysle licenčných dojednaní v pôvodnej Zmluve nemá oprávnenie.